ಮತ್ತೆ ಪುಟಿದೇಳಲು BCCI ಮಾದರಿ: ದ್ರಾವಿಡ್ರಂತೆ ಯಶಸ್ಸು ಸಾಧಿಸ್ತಾರಾ ಲಂಕಾದ ಈ ಜಂಟಲ್ಮನ್? ಅಧಃಪತನದತ್ತ ಸಾಗ್ತಿರುವ ಶ್ರೀಲಂಕಾ ತಂಡಕ್ಕೆ, ಹೊಸ ರೂಪರೇಷೆ ನೀಡಲು ಲಂಕಾ ಕ್ರಿಕೆಟ್ ಬೋರ್ಡ್ ನಿರ್ಧರಿಸಿದೆ. ಇದಕ್ಕಾಗಿ ಭಾರತೀಯ ಕ್ರಿಕೆಟ್ ಬೋರ್ಡ್ ಮಾದರಿಯನ್ನ ಅನುಸರಿಸಿ, ಸಕ್ಸಸ್ ಕಾಣಲು ಮುಂದಾಗಿದೆ. ಶ್ರೀಲಂಕಾ ತಂಡ ವಿಶ್ವ ಕ್ರಿಕೆಟ್ ಇತಿಹಾಸದಲ್ಲಿ ಯಶಸ್ವಿ ತಂಡಗಳಲ್ಲೊಂದು! ಸಿಂಹಳೀಯರ ಘರ್ಜನೆಗೆ ಬಲಾಢ್ಯ ತಂಡಗಳೇ, ಮಣ್ಣು ಮುಕ್ಕಿದ ಉದಾಹರಣೆಗಳಿವೆ. ಜಯಸೂರ್ಯ, ಜಯವರ್ಧನೆ, ಸಂಗಾಕ್ಕಾರ, ಮುರಳೀಧರನ್ರಂಥ ಶ್ರೇಷ್ಠ ಆಟಗಾರರನ್ನ ನೀಡಿದಂಥ ಶ್ರೀಲಂಕಾ ತಂಡ, ಇಂದು ಕ್ರಿಕೆಟ್ ಶಿಶು ತಂಡಗಳಿಂತ, ಕಡೆಯಾಗಿದೆ. ಹೀಗಾಗಿ ಅಧೋಗತಿಗೆ ತಲುಪಿರುವ ಶ್ರೀಲಂಕಾ ತಂಡಕ್ಕೆ, ಮರುಜೀವ ನೀಡಲು ಲಂಕಾ ಕ್ರಿಕೆಟ್ ಬೋರ್ಡ್ ಬಿಸಿಸಿಐ ನಡೆ ಅನುಸರಿಸ್ತಿದೆ. ಬಿಸಿಸಿಐ ಮಾದರಿ ಬಿಸಿಸಿಐ ನಡೆ ಅನುಸರಿಸುತ್ತಿರೋ ಲಂಕಾ ಬೋರ್ಡ್, ಮಹತ್ವದ ಬದಲವಣೆ ಮಾಡುತ್ತಿದೆ. ಮುಖ್ಯವಾಗಿ ಲಂಕಾ ಅಂಡರ್19, ಎ ತಂಡದ ಸಲಹೆಗಾರರಾಗಿ ಮಹೇಲಾ ಜಯವರ್ಧನೆ, ಕೋಚ್ ಆಗಿ ಅವಿಷ್ಕಾ ಗುನವರ್ಧನೆರನ್ನ ನೇಮಿಸುತ್ತದೆ. ಶ್ರೀಲಂಕಾ ಹಿರಿಯ ತಂಡದ ಮುಖ್ಯ ಕೋಚ್ ಮಿಕ್ಕಿ ಅರ್ಥರ್ಗೆ ಗೇಟ್ ಪಾಸ್ ನೀಡಿ, ರೋಶನ್ ಮಹಾನಾಮ ನೇಮಿಸಲು ಲಂಕಾ ಬೋರ್ಡ್, ಮುಂದಾಗಿದೆ. ಹಾಗೇ ಬ್ಯಾಟಿಂಗ್ ಕೋಚ್ ಗ್ರ್ಯಾಂಟ್ ಫ್ಲವರ್ ಸ್ಥಾನಕ್ಕೆ, ಲೋಕಲ್ ಕೋಚ್ ನೇಮಿಸಲು ಚಿಂತಿಸುತ್ತಿದೆ. ದ್ರಾವಿಡ್ರಂತೆ ಮಹೇಲಾ ಜಯವರ್ಧನೆಗೆ ಹೆಚ್ಚಿನ ಜವಾಬ್ದಾರಿ ರಾಹುಲ್ ದ್ರಾವಿಡ್ ಮತ್ತು ಮಹೇಲಾ ಜಯವರ್ಧನೆ, ಜಂಟಲ್ಮೆನ್ ಪ್ಲೇಯರ್ಸ್. ಪ್ರತಿಭಾನ್ವೇಷಣೆಯಲ್ಲಿ ಇವರಿಬ್ಬರು ದ್ರೋಣಾಚಾರ್ಯರೇ. ಅಂಡರ್19, ಭಾರತಎ ತಂಡದ ಕೋಚ್, ಎನ್ಸಿಎ ನಿರ್ದೇಶಕರಾಗಿ ಟೀಮ್ ಇಂಡಿಯಾ ಬೆಂಚ್ ಸ್ಟ್ರೆಂಥ್ ಹೆಚ್ಚಿಸಿರುವ ಘನತೆ, ದ್ರಾವಿಡ್ಗೆ ಸೇರುತ್ತೆ. ಈಗ ದ್ರಾವಿಡ್ರಂತೆ ಲಂಕಾ ಕ್ರಿಕೆಟ್ ಅಭಿವೃದ್ದಿಗಾಗಿ, ಮಹೇಲಾ ಜಯವರ್ಧನೆಗೆ ಅಂಡರ್19, ಲಂಕಾ ಎ ತಂಡದ ಸಲಹೆಗಾರರಾಗಿ ನೇಮಿಸಲು ಮುಂದಾಗಿದೆ. ಐಪಿಎಲ್ನಲ್ಲಿ ಮುಂಬೈ ಇಂಡಿಯನ್ಸ್ ಪರ ಯಶಸ್ಸು ಸಾಧಿಸಿರುವ ಜಯವರ್ಧನೆ, ಟೀಮ್ ಇಂಡಿಯಾಕ್ಕೆ ಹೊಸ ಪ್ರತಿಭೆಗಳನ್ನ ಪರಿಚಯಿಸಿದ್ದಾರೆ. ಇಶಾನ್ ಕಿಶಾನ್, ಸೂರ್ಯಕುಮಾರ್ ಯಾದವ್, ರಾಹುಲ್ ಚಹರ್ ಟೀಮ್ ಇಂಡಿಯಾ ಆಯ್ಕೆಯ ಹಿಂದೆ, ಮಹೇಲಾ ಪ್ರಮುಖಪಾತ್ರ ಇದೆ. ಹೀಗಾಗಿ ಲಂಕಾ ಕ್ರಿಕೆಟ್ ತಂಡವನ್ನ ಕೆಳಮಟ್ಟದಿಂದ ಬೆಳಸಲು ಜಯವರ್ಧನೆ, ಹೆಚ್ಚಿನ ಜವಾಬ್ದಾರಿ ನೀಡಲಾಗಿದೆ.